|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Notiškė |
| --- |
| Gyvenvietė panaikinta XX a. viduryje |
| [[Vaizdas:|270px]] |
| 

NotiškėNotiškė

 |
| **Koordinatės** | 55°51′32″š. pl. 21°24′25″r. ilg.﻿ / ﻿55.859°š. pl. 21.407°r. ilg.﻿ / 55.859; 21.407﻿ (Notiškė)Koordinatės: 55°51′32″š. pl. 21°24′25″r. ilg.﻿ / ﻿55.859°š. pl. 21.407°r. ilg.﻿ / 55.859; 21.407﻿ (Notiškė) |
|  |
| **Apskritis** | Klaipėdos apskrities vėliava Klaipėdos apskritis |
| **Savivaldybė** | Kretingos rajono savivaldybės vėliava Kretingos rajono savivaldybė |
| **Seniūnija** | Žalgirio seniūnija |

**Notiškė** – buvęs kaimas pietrytinėje Kretingos rajono savivaldybės teritorijos dalyje, 9 km į pietus nuo Kartenos (Žalgirio seniūnija), Kartenalės ir Kartenalės II dešiniajame krante.

Istorija
--------

Apie XVIII a. Kačaičių kaimo žemių šiaurės vakariniame pakraštyje dešiniajame Kartenalės upelio krante susiformavo vienkieminis **Mažųjų Kačaičių** kaimas, kuriame 1846 m. buvo 2 valstiečių sodybos. Jame prie upės buvo pastatytas Kačaičių vandens malūnas, priklausęs Mišučių dvarui. 

Po baudžiavos panaikinimo, XIX a. antroje pusėje Mišučių dvarininkai Mongirdai kaimo žemėje įkūrė **Notiškės** palivarką – Mišučių dvaro ūkinį padalinį, kuris dar buvęs vadinamas **Nataniškiais**. 

Palivarko sodyba buvo medinė. Joje stovėjo administracinis pastatas, du nedideli gyvenamieji namai kumečiams ir keli ūkiniai pastatai, o prie upelio – vandens malūnas. Viename iš namų nuolatos gyveno samdinys, kuris prižiūrėjo sodybą. 

Iki Pirmojo pasaulinio karo Mongirdai palivarko sodybą nuomavo rusų pasienio kariuomenės Gargždų brigadai, kurios štabas buvo Kretingoje. Čia vasaromis veikė karinis poligonas, kuriame buvo apmokomi kavaleristai.

1919 m. palivarką kaip nuotakos kraitį Jonas Mongirdas atidavė savo jaunesniajai dukrai, ištekėjusiai už teisininko, Lietuvos kariuomenės generolo leitenanto Petro Šniukštos. 

1940 m. didesnioji dalis žemės nacionalizuota, o savininkei palikta tik 30 ha. Po karo valstybė nusavino ir pačią sodybą su likusia žeme, įkūrė čia Kretingos tarybinio ūkio skyrių, vadinamą dar Notiškės tarybiniu ūkiu, kuris vėliau buvo prijungtas prie Aušros kolūkio. Kolūkio laikais palivarko sodyba sunaikinta. Ją mena tik betoninės malūno užtvankos liekanos.

Sovietmečiu kaimas buvo nušluotas nuo žemės paviršiaus ir išbrauktas iš gyvenviečių sąrašų.

| Administracinis-teritorinis pavaldumas |
| --- |
| 1861-1915 | Mišučių seniūnija, Kartenos valsčius, Telšių apskritis |
| 1915-1918 | Mišučių seniūnija, Kartenos valsčius, Kretingos apskritis |
| 1919–1940 | Budrių seniūnija, Kartenos valsčius, Kretingos apskritis, Oberosto Lietuvos sritis |
| 1940–1941 | Budrių apylinkė, Kartenos valsčius, Kretingos apskritis, LTSR |
| 1941-1944 | Budrių seniūnija, Kartenos valsčius, Kretingos apskritis, Šiaulių krašto apygarda, Ostlando Lietuvos generalinė sritis |
| 1944-1950 | Budrių apylinkė, Kartenos valsčius, Kretingos apskritis |
| 1950–1953 | Budrių apylinkė, Kretingos rajonas, Klaipėdos sritis |
| 1953–1963 | Budrių apylinkė, Kretingos rajonas |
| 1963–1977 | Kartenos apylinkė, Kretingos rajonas |
| 1977–1995 | Žalgirio apylinkė, Kretingos rajonas |
| nuo 1995 m. | Žalgirio seniūnija, Kretingos rajono savivaldybė |

Žymūs žmonės
------------

Palivarke gimė visuomenės veikėjas, lietuvių spaudos bendradarbis, rašytojas, pirmojo lietuviško spektaklio Palangoje (1899 m.) ir Lietuvių konferencijos (1917 m.) dalyvis, karys savanoris, gydytojas, Sibiro tremtinys Vladas Mongirdas (1877–1960). 

Palivarke vasarodavo Lietuvos kariuomenės teismo pirmininkas, generolas leitenantas Petras Šniukšta.